ไม่แน่ใจว่าแพ้อาหาร อากาศ เหงื่อหรือเครื่องสำอางค์เพราะเป็นตอนเย็นกินข้าวคือริมฝีปากเริ่มมีอาการชาอย่างเดียวในวันแรก วันที่ 2 เริ่มคันใต้ปาก แต่ยังชาอยู่ วันที่ 3 มีผื่นขึ้นหน้า(พึ่งสังเกตตอนอาบน้ำตอนเย็น) คันรอบปาก และชามันชาที่ปากบน ตึงๆเหมือนโดนฉีดยาชา คันตา (ไม่แน่ใจว่าเกี่ยวด้วยไหม) วันนี้คันทั้งหน้าปากยังชาและคันอยู่ค่ะ
สวัสดีค่ะ อาการชาที่ริมฝีปากตามมาด้วยมีคันใต้ปาก ผื่นขึ้นหน้าดังกล่าวมานั้น อาจจะเกิดจาก ปฏิกิริยาของร่างกายที่ตอบสนองต่อการแพ้อาหารหรือยา มักเป็นเฉียบพลัน อาจมีอาการคันร่วมด้วย ผื่นจะเป็นผื่นนูนแดงลักษณะเหมือนผื่นลมพิษ เป็นไม่เกิน 24 ชั่วโมงมักจะยุบไปหมด สาเหตุอื่นๆเช่น ผื่นจากการแพ้สารสัมผัส เช่น สารกันเสีย น้ำหอมที่ใช้ในผลิตภัณฑ์ที่ใช้กับใบหน้า หรือเป็นผื่นจาก การแพ้ยารุนแรง มักมีผื่นขึ้นที่ในตา ในช่องปาก ร่วมด้วยเบื้องต้นรับประทานยาต้านฮิสตามีนเพื่อแก้คันก่อนได้ ใช้น้ำเปล่าสะอาดล้างภายนอกเท่านั้น หลีกเลี่ยงอาหารหรือยา หรือการใช้เครื่องสำอางที่สงสัยไปก่อนและควรรีบไปพบแพทย์หากผื่นดังกล่าวลุกลาม ไม่ยุบไป ชา และเจ็บมาก ร่วมกับมีปากบวม ตาบวม หายใจลำบากร่วมด้วย เพราะอาจเป็นอาการแพ้รุนแรง